Επαρχίες της Ιρλανδίας

Οι επαρχίες της Ιρλανδίας δεν εξυπηρετούν κανένα διοικητικό ή πολιτικό σκοπό, αλλά λειτουργούν ως ιστορικές και πολιτιστικές οντότητες.

 Ιστορία 
Στην παλαιά Κελτική και πρώιμη ιστορική εποχή, η Ιρλανδία διαιρέθηκε σε επαρχίες (cúige), για να τεθεί ένα νέο καθεστώς, αντικαθιστώντας το προηγούμενο που ονομαζόταν αγροτικό (dtuatha). Εξ αρχής, οι επαρχίες ήταν πέντε, αλλά η μικρότερη επαρχία Μιθ (Meath) ενσωματώθηκε στην επαρχία Λένστερ (Leinster). Σήμερα, οι επαρχίες συνδέονται με σύνολα κομητειών.

Η προέλευση αυτών των επαρχιών (ομόσπονδα βασίλεια με κάπως ρευστά όρια), ο αριθμός των οποίων ανερχόταν σε πέντε πριν από τη Νορμανδική εισβολή, μπορεί να αποδοθεί στην υπερισχύουσα επιρροή που ασκήθηκε στο έδαφός τους, από τις μεγάλες ιρλανδικές δυναστικές οικογένειες των UI Neill / O'Neill (Όλστερ), UI Máeilsheáchlainn / O'Melaghlin (Mide), UI Briain / O'Brien (Μάνστερ), UI Conchobhair / O'Conor (Kόνοτ) και Mac Murchadha-Caomhánach/MacMurrough-Kavanagh (Λένστερ). Ο «βασιλιάς των κατώτερων βασιλέων» (rí ruirech) ήταν ο επαρχιακός (rí cóicid) ή ημιεπαρχιακός βασιλιάς, έχοντας υπό την κυριαρχία του αρκετές, χαμηλότερου βαθμού διοικητικές περιοχές (ruiri). Κατά τη διάρκεια των αιώνων, ο αριθμός των επαρχιακών βασιλέων κυμαινόταν μεταξύ τριών και έξι. Μετά τη Νορμανδική εισβολή, η κατάσταση έγινε κάπως πιο συγκεχυμένη και περίπλοκη από ότι στο παρελθόν. Η Νορμανδική εισβολή άρχισε το 1169, και συνεχίστηκε μέχρι το 1541.

 Δημογραφία 
Ακολουθούν οι τέσσερις επαρχίες:
 Επαρχία  Σημαία  Αγγλικό όνομα  Ιρλανδικό όνομα  Πληθυσμός (2022)  Έκταση (τ.χλμ.)  Πυκνότητα (κατ./τ.χλμ.)  Παραδοσιακές κομητείες  Μεγαλύτερη πόλη Κόνοτ    Connacht    588.583  17.711  33  5  Γκόλγουεϊ Λένστερ    Leinster    2.858.501  19.801  140  12  Δουβλίνο Μάνστερ    Munster    1.364.098  24.684  55  6  Κορκ Όλστερ    Ulster    2.215.454  22.067  100  9  Μπέλφαστ

 Παραπομπές 

Κατηγορία:Γεωγραφία της Ιρλανδίας